Григор спечели срещу Янович в Рим - bTV Новините\nГригор спечели срещу Янович в Рим\nДимитров - Янович 6:3, 7:6, в първия кръг на турнира\nПубликувано в 11:51 ч. 11.05.2015 г. - Обновено в 15:46 ч. 11.05.2015 г.\nГригор Димитров започна успешно участието си на турнира в Рим.\nБългарският тенисист се изправи срещу Йежи Янович от Полша и спечели първия сет след като успя веднъж да пробие сервиса на своя съперник.\nВъв втория сет нито един от двамата съперници не загуби гейм при свое подаване и се стигна до тайбрек, в който Григор Димитров бе убедителен. Той стигна до три топки за спечелване на мача при 6:3 в тайбрека и се възползва от втората, за да елиминира Янович.\nДвамата изиграха своя мач за 1 час и 32 минути, при слънчево време и температура 26 градуса.\nДвубоят днес се разви по следния начин.\nпърви сет :\n1:0 Григор Димитров сервира в първия гейм. Допусна съперникът му да направи само една точка и спечели гейма.\n1:1 Янович спечели своето подаване без да даде точка на Григор.\n2:1 Димитров печели своя сервис отново като пак даде само една точка на Янович.\n2:2 Григор успя да запише две точки в този гейм, но силният сервис на Янович му носи успех.\n3:2 Григор започна гейма с двойна грешка при свое подаване, а после резултатът стана 0:30. Димитров изравни за 30:30. После спечели гейма.\n4:2 Пробив. Янович отново сервира. Григор обаче има две точки за пробив и след двойна грешка на Янович, нашият тенисист печели.\n5:2 Григор сервира. Бързо поведе с 40:0 и печели гейма без да даде точка на Янович.\n5:3 Янович сервира и поведе с 40:0. После две точки за Григор, но гейм за Янович.\n6:3 Григор сервира силно.Поведе с 40:0. После допусна двойна грешка. След това Григор затвори сета след половин час игра.\n0:1 Янович сервира, но Григор стигна до точка за пробив при 30:40. След това Янович изравни и трудно успя да спечели гейма при свое подаване.\n1:1 Григор печели гейма при свое подаване като даде само една точка на поляка.\n1:2 При сервис на Янович, Григор спечели първото разиграване. Последва равенство и нова точка за Григор при 30:15. Последва ново равенство. При 40:40 имаше пак изравняване и труден успех в гейма за Янович.\n2:2 Григор сервира силно и печели гейма. Само една точка за Янович.\n2:3 Янович сервира. Григор спечели три точки в гейма и последва равенство при 40:40. След това имаше нови две равенства и точка за пробив за Григор, но той не успя да се възползва и Янович трудно стигна до успех в гейма.\n3:3 Григор печели гейм при свое подаване. Янович взе две точки.\n3:4 Янович сервира силно. 40:0 и после гейм за поляка без точка за Григор.\n4:4 Григор печели своето подаване. Само една точка за Янович.\n4:5 Янович сервира. Стигна се до равенство 30:30 и после точка за пробив за Григор. След това обаче Янович взе гейма.\n5:5 Григор сервира силно и печели гейма без да даде точка на своя съперник.\n5:6 Янович печели гейм при свое подаване. Григор успя да вземе само две точки.\n6:6 С ас със скорост от 214 км/ч Григор печели гейма. Следва тайбрек.\nтайбрек във втория сет:\nМинипробив за Григор при 3:1, но Янович му го върна при 3:3.Последва нов минипробив за Григор при 5:3 и нов такъв за 6:3. След това Григор спечели със 7:4 в тайбрека, а с това и мача с 2:0 сета.


Уилям Хайренс: Убиецът с червилото – Криминални Досиета\nУилям Хайренс: Убиецът с червилото\n05.07.2009 19.04.2020 Силвия\nУилям Джордж Хайренс е осъден като сериен убиец през 1946 г., след като е притиснат от полицията и медиите да се признае за виновен в три убийства. Известен е още като “Убиеца с червилото”, заради прочутата бележка, написана с червило на едно от местопрестъпленията. Слави се като най-дълго лежалия в затвора сериен убиец в света – карайки вече 63-тата си година зад решетките.\nВ сянката на Бил Хайренс\nПрез август 1946 г. 17-годишният студент от Университета в Чикаго Уилям Джордж Хайренс прави самопризнания за три брутални убийства и по този начин слага край на един случай, заемащ цялото внимание на щатските прокурори и чикагската полиция в продължение на много месеци. Този случай държи читателите залепени за първите страници на вестниците. При едно от убийствата убиецът е оставил бележка за полицията, написана на стената с червилото на жертвата, откъдето идва прякорът му “Убиеца с червилото”.\nСпоред собствените му признания в период от шест месеца Уилям Хайренс е убил две жени и е разчленил шестгодишно дете.\nХайренс се превръща в основен заподозрян, още когато е арестуван за първи път, около петдесет дни преди да направи признанията си. Той е познат крадец на дребно и е заловен по време на влизане с взлом. След ареста полицията го набелязва за най-вероятния убиец на трите жертви. Той е подложен на суров разпит под влиянието на серума на истината, третиран е брутално от служителите на властта, (това се случва в периода преди въвеждането на предупреждението “Миранда”), и в крайна сметка си признава за убийствата, за да се отърве от смъртна присъда. Хайренс получава три доживотни присъди.\nДнес той е все още в затвора и продължава да настоява, че е невинен.\nМненията за това дали е виновен или не се разминават. Властите продължават да смятат, че е бил осъден справедливо и си е получил заслуженото. Социалният журналист Луси Фрийман излага своето мнение по въпроса в книгата си “Преди да убия още…” и изучава влиянията от детството му, които според нея са го превърнали от нормален тийнейджър в дивашки убиец.\n“За да обясним метода на убиване на Бил” – пише тя, – “трябва да вземем предвид две неща – онова, което психиатрите наричат “предразположение” към деянието и “преобръщащия фактор”… Ако в основата на едно съществуване лежат извънредния страх и гняв, които след това остават за цял живот, за един такъв човек би могло да се каже, че има “предразположение” към убийство. “Преобръщащият фактор” е капката, която прелива чашата на психиката на Бил, позволявайки на гнева да избухне в ярост”.\nНо други, като например активистката Долорес Кенеди, която е автор на книгата “Бил Хайренс: Неговите дни в съда”, смятат, че момчето е послужило за изкупителна жертва, за да прикрие некадърността на властите. Кенеди, която ръководи цял екип от адвокати, психиатри, графолози и други професионалисти, които работят за освобождаването на Хайренс, казва:\n“Той беше осъден от търсещата сензации преса, защото не му бе осигурена правна защита срещу нападките на медиите”.\nМакар да съществуват доста уличаващи доказателства срещу Хайренс, Кенеди твърди, че всички те са били “подхвърлени” и “изфабрикувани”, каквито са и показанията на един свидетел, успял да убеди съдебните заседатели във вината на обвиняемия.\nВ навечерието на 1946 г. Чикаго се отърсва от напрежението на войната и сега единственият стремеж на жителите му е да живеят спокойно и добре, нищо повече. Залезът на боговете е свършил. Хитлер си е пръснал мозъка в бункера, разстреляният Мусолини е обесен надолу с главата от партизаните, а крилата на Хирохито са подрязани от атомните бомби над Хирошима и Нагасаки. Чикаго, както и всеки друг голям град в САЩ, е изтощен от жестокостите на войната и пролетите сълзи. Мирът е настъпил.\nКогато вълната от престъпления се засилва след края на войната, отчасти благодарение на завърналите се войници, не успяващи да си намерят работа, жителите на града започват да недоволстват. Обществото е изправено пред поредното бойно поле, като онова от времето на Сухия режим, когато Ал Капоне превръща града във военна зона.\nПолицията не успява да се пребори с внезапно увеличилите се престъпления и гражданите започват да протестират, което изнервя политиците. Кметът на града Едуард Дж. Кели е нервен. Щатският прокурор Уилям Т. Туохи и полицейският началник Джон С. Прендергаст също са нервни.\nВ периода от юни 1945 г. до януари 1946 г. се случват три ужасни убийства, които стряскат не само Чикаго, но и цялата страна.\nТри пъти разведената и безработна 43-годишна Джозефин Рос живее с дъщерите си Мери Джейн Бланчард и Джаклин Милър в малък апартамент на авеню “Кенууд” в Еджууд, в северната част на Чикаго.\nДжозефин прекарва по-голямата част от времето си в ходене на кино, посещения при гадателки и борба със застрахователната компания на бившия й съпруг заради една полица, за която те казват, че не е валидна. Тя възнамерява да отвори малко ресторантче с тези пари, но изглежда това няма да се осъществи скоро. Нуждаейки се от нови доходи, Джозефин насочва взора си към нов кандидат за съпруг на име Оскар. Тя е привлекателна жена и тайничко върти зад гърба му още двама ухажори.\nНа 5 юни 1945 г. Джозефин се събужда рано, бъбри малко с децата си преди да тръгнат на работа и после се връща обратно в леглото.\nТялото й е открито в 13:30 ч. същия следобед, когато дъщеря й Джаклин се връща у дома за обяд. Тя заварва апартамента с претършувани чекмеджета, преобърнати столове и разпилени по пода вестници и веднага се втурва към стаята на майка си, където я очаква зловеща гледка. Джозефин лежи простряна на леглото с многократно прерязано гърло, а главата й е увита с рокля; кръвта е оплискала цялата стая – стените, завесите, мебелите – и се е просмукала в матрака. В съседната баня няколко от дрехите на жената плуват в малка, кървава локва във ваната. От жилището са откраднати малко дребни пари.\nНе са открити отпечатъци, годеникът Оскар Нордмарк има алиби и полицията е в безизходица. Двама очевидци – чистачът на сградата и една съседка – описват непознат мургав и тъмнокос мъж, облечен с бял пуловер и тъмни панталони, когото са забелязали да се мотае, привидно безцелно, в сградата. Според чистача непознатият тежи около 85 кг; съседката го описва като по-слаб.\nОсем седмици по-късно капитанът от полицията Франк Рейнълдс обявява, че управлението не е стигнало доникъде с изясняването на мотива за престъплението и намирането на виновника, но разследването ще продължи.\nЛека-полека убийството и убиецът потъват в забвение.\nОсвободената с почести от служба във Военноморския флот Франсис Браун е дребна и скромна жена с кестеняви коси. Живее в стая 611 на жилищния комплекс “Пайнкрест” на авеню “Пайн Гроув”, недалеч от мястото, където живее Джозефин Рос.\nВъв вечерта на 10 декември 1945 г. тя е сама у дома, тъй като съквартирантката й Вайола Бътлър е отишла на гости у приятелка. Когато г-ца Браун се прибира към 21:30 ч., портиерът й казва, че по-рано някакъв мъж е питал за нея и си е тръгнал щом е разбрал, че я няма. По-късно портиерът споделя, че г-ца Браун е реагирала така, сякаш наистина е очаквала този посетител.\nТя се качва с асансьора на шестия етаж и прекарва остатъка от вечерта в подреждане на гардероба и в почивка. Обажда се на майка си, за да й каже, че ще я посети на Коледа, след което си взима душ и ляга да спи.\nГолото й тяло е открито на следващата сутрин от домашната помощничка Марта Енгелс. Чувайки, че радиото й свири твърде високо за 9:00 ч. сутринта и виждайки, че вратата й е открехната, Енгелс надниква в стая 611 и намира леглото й окъпано в кръв, а от него кървава диря води към банята. Там, камериерката открива Браун простряна във ваната, с глава увита в пижамата й, касапски нож забит във врата й и дупка от куршум в главата й.\nНа стената във всекидневната, написан с червило, се мъдри крещящият надпис:\n“За Бога, хванете ме преди да убия още някого. Не мога да се контролирам”.\nНадписът с червилото\nЖилището е претършувано също като апартамента на Рос. Не липсват ценности. Но този път полицията открива кървав отпечатък на вратата. Той ще се окаже важен фактор през идващите месеци.\nСъседът Джордж Уайнбърг е чул нещо като изстрели около 4:00 ч. Нощният портиер Джон Дедрик казва на полицията, че някъде по това време мъж, изглеждащ доста нервен, е излязъл от асансьора, затруднил се е с отварянето на входната врата и бързо си е тръгнал. Описва го като 35-40-годишен, с тегло около 65 кг. Полицията установява, че убиецът е проникнал в апартамента на жертвата през пожарния изход.\nЗаподозрените са оскъдни. Една от теориите е, че Убиеца с червилото може да е жена, тъй като изразът “За Бога” е по-женствен. Местен касапин, на име Джордж Карабони, си признава за престъплението, но историята му се променя толкова много пъти, че полицията престава да го приема сериозно.\nВластите отново са объркани. Подозренията идват и си отиват, докато накрая съвсем се разсейват във веселието на първата мирна Коледа, която градът празнува от 1940 г. насам. Но най-лошото тепърва предстои.\nРозовобузата и русокоса шестгодишна Сюзан Дегнен си ляга в леглото в неделя вечерта на 6 януари 1946 г. Същата нощ тя е сполетяна от ужасна смърт.\nДжим и Хелън Дегнен са щастливо семейство с две си дъщери от квартал Еджуотър. Делят огромната къща със семейство Флин, които живеят на горния етаж.\nПрез нощта единствените звуци, които чува семейството, е лаенето на кучетата на семейство Флин, което не е необичайно. В един момент г-жа Дегнен събужда съпруга си, казвайки му, че й се е сторило, че Сюзан плаче. Двамата се ослушват известно време и тъй като не чуват нищо, лягат отново да спят.\nНа сутринта Джим тръгва да буди дъщерите си за училище. Струва му се странно, че вратата на Сюзан е затворена, защото детето много се страхува да спи на тъмно. Влиза в стаята и вижда, че прозорецът зее отворен, а дъщеря му я няма никъде. Двамата родители претърсват всички килери и гардероби в дома си и накрая събуждат семейство Флин и ги помолват да потърсят и у тях. Паника обзема родителите, когато осъзнават, че Сюзан я няма никъде.\nПоради естеството на престъплението и натиска върху властите за други неразкрити случаи, полицията се хвърля с жар в това разследване. Новият полицейски комисар Джон С. Прендергаст се заема лично със случая. На пода в стаята на момичето е открита бележка за откуп, която вероятно е оставена на леглото, но е издухана от вятъра, нахлуващ през отворения прозорец. Неграмотно написаната бележка гласи:\n“Пригответе 20 000 долара и чекайте сигнал. Не казвайте на ФБР или полиция. Банкноти по 5 и 10 долара”.\nНа гърба на листа е написано: “Изгорете това за нейна безупасност”.\nОтвън полицията намира стълба, стигаща до прозореца на момичето. Стълбата е открадната от детска градина наблизо. Детективите се разпръскват навсякъде в района, търсейки и задавайки въпроси с надеждата да намерят очевидци. Анонимно обаждане им подсказва да претърсят канализацията.\nНа 7 януари вечерта детективите Лий О’Рурк и Хари Беноа правят точно това. Забелязват, че капакът на канализацията близо до авеню “Уинтроп” изглежда разместен. Насочват светлината на фенерчетата си надолу в дупката и виждат нещо, приличащо на главата на златокоса кукла. Полицаите вдигат тревога и до края на вечерта краката и торсът на Сюзан Дегнен са открити в каналите наоколо. Корито в мазе на авеню “Уинтроп” се оказва мястото, където е разчленен трупът. В отточния канал на мазето са открити следи от кръв, парчета плът и руси косми.\nНаучи повече за: Сюзън Смит: Профилът на една майка-убийца\nПолицията смята, че убиецът-похитител е карал кола до мястото на разчленяването, тъй като би привлякъл внимание, носейки по улиците 33-килограмовото дете. Очевидци са забелязали около къщата на Дегнен жена, която носеща голям вързоп в двете си ръце. Тя се е качила в чакащата я кола, шофирана от оплешивяващ мъж. Военнослужещ в отпуск е видял едър, тъмен мъж, носещ пазарска торба. Но тайнствената двойка и мъжът никога не са открити.\nПод диктовката на политически амбициозния окръжен прокурор Уилям Туохи, полицията ревностно се втурва да арестува заподозрени, но те минават успешно през детектора на лъжата или пък се оказва, че имат алиби. Чистачът на сградата, където се намира мазето, в което е разчленен детският труп, за известно време се превръща в основния заподозрян на полицията. Въпреки своята безупречна репутация 65-годишният Хектор Върбърг е подложен на двудневен физически тормоз от страна на полицаите. Пребит е толкова жестоко, че рамото му е извадено от ставата. След като го освобождават, е хоспитализиран за десет дни. Веднага щом стъпва на краката си Върбърг подава иск за 15 000 долара срещу полицейското управление. Проведеното разследване доказва правотата му и в крайна сметка той е награден с 20 000 долара обезщетение.\nС идването на пролетта полицията вече разполага с изобилие от теории, но нито една конкретна следа. Бележката за откупа е изпратена в лабораториите на ФБР и по нея са открити отпечатъци. Повечето от тях принадлежат на членовете на семейството и полицаите, но има и няколко неидентифицирани. Опитите да бъде намерено съвпадение в базата данни с известни престъпници се оказват неуспешни.\nТърсенето изглежда безнадеждно, докато не се появява колежанин на име Уилям Хайренс и светлината на подозрението се насочва към него с пълна сила.\nБил Хайренс е роден на 15 ноември 1928 г. Бракът на неговите родители Маргарет и Джордж съвсем не е безоблачен. Семейството едва се крепи на ръба на бедността и идването на Голямата депресия още повече утежнява нещата.\nМалкият Бил и брат му\nГ-н Хайренс често използва парите от малката си заплата, за да черпи приятелите си. Парите, или по-скоро тяхната липса, се превръщат в постоянен повод за семейни скандали.\nВъпреки тези битови проблеми, детството на Хайренс е сравнително нормално. Той е живо и пакостливо момче. Понеже е принудена да работи, майка му оставя него и брат му на грижите на бавачки, които трудно се справят с двамата калпазани. Един ден, когато майка им се прибира от работа, заварва пердетата и част от килима в жилището изгорени. Момчетата са провели някакъв неуспешен научен експеримент.\nДруг път г-жа Хайренс заварва сина си покачен на покрива на гаража с картонени крила, закрепени за ръцете му. Момчето е заело позата на птеродактил, готов да скочи от някоя скала. Тя изпищява ужасено и изгряващият летец бързо се отказва от соловия си полет.\nПриятелите му помнят Бил Хайренс като любопитно момче, обичащо да си играе с комплекти за химически опити и да разглобява и сглобява отново разни неща. Като цяло е самотник. Майка му си спомня, че е обичал да сглобява макети на самолети, да поправя стари часовници и други механични предмети, и да рисува.\nНо леките финансови заяждания между майка му и баща му постепенно се превръщат в ожесточени скандали. Хайренс не може да ги издържа. Излиза от къщи и обикаля безцелно улиците, за да не слуша кавгите между родителите си. Точно в този период се захваща с влизането в чужда собственост.\nОбири на къщи, апартаменти и магазини. Той ги намира за вълнуващи и те му служат като отдушник на напрежението, което изпитва всекидневно у дома. Не краде заради парите и никога не се опитва да заложи или продаде откраднатите предмети и бижута. Опасността от самото деяние го възбужда и успехът му го кара да се чувства недосегаем.\nПървата си кражба извършва в седми клас, когато започва работа като момче за доставки в местния магазин за хранителни стоки. Късно забелязва, че един от клиентите му е върнал ресто с долар по-малко и се паникьосва, че ще изгуби работата си. Решава да възстанови някак изгубения долар. В жилището на следващия клиент, за когото прави доставка, забелязва няколко дребни монети на една маса и си взима една.\nВ повечето случаи складира откраднатото под неизползвания навес на покрива на съседна сграда. За отрицателно време навесът започва да прелива от кожени палта, мъжки костюми, радиоапарати, инструменти и оръжия. Хайренс обича оръжията, те го очароват. На 13-годишна възраст за първи път се сблъсква със закона, носейки в себе си откраднат автоматичен пистолет .25 калибър.\nПолицай спира подозрителния тийнейджър в парка и когато го обискира, открива у него оръжието. Заеквайки, момчето обяснява, че току-що е намерило пистолета на земята, но полицаят не му вярва. Закарва го в изправителен дом, където остава затворен до началото на процеса. Хайренс си признава за 11 обира и показва на полицията навеса с откраднатите си съкровища. Съдът го изпраща в католическото училище за проблемни момчета “Гибо” в Тер Хот, щата Индиана.\nСлед освобождаването му през следващия юни, Хайренс продължава да упражнява лошия си навик. Краденето се превръща в негова фикс идея и макар да осъзнава, че не постъпва правилно, нуждата от тръпката, която му носи това изживяване, е по-силна от него. Той е арестуван отново, този път за влизане в хотел “Роджърс Парк”. У него намират ключ за входната врата на друг хотел наблизо.\nТози път съдията го изпраща в академията “Сейнт Беде” – изправителен център, управляван от бенедиктинските монаси, разположен на брега на река Илинойс в град Перу. Там се доказва като отличен ученик и спортист, получавайки високи оценки и участвайки в спортните мероприятия на училището.\nУчебните постижения на Хайренс са толкова високи, че му е дадена възможност да се яви на тест за приемане в специалната образователна програма на Университета в Чикаго. Малко преди да напусне “Сейнт Беде”, той е уведомен, че е приет и може да започне да учи в университета, като пропусне последната година в гимназията.\nНо Хайренс трудно възприема учебния материал, що се отнася до божията заповед “Не кради”. Докато е в “Сейнт Беде”, неговите родители взимат под наем стара къща в предградието Линкълнууд, където момчето може да се скита на воля. Неговите скитания обаче отново го повеждат по тъмни пътища. Родителите му все още се карат непрекъснато и Хайренс търси спокойствие по единствения начин, който познава. Обирите представляват за него една осъществена мечта за свобода.\nМеждувременно Хайренс започва образованието си в университета, следвайки електроинженерство. Скоро решава да се премести да живее по-близо до университета в Гейтс Милс. Родителите му не могат да си позволят да плащат таксата му за обучение и разходите за общежитието, така че се принуждава да работи. За известно време всичко е наред.\nПрез втората година оценките на Хайренс започват да падат. Той е открил момичетата, те също са открили неговото усмихнато лице и тъмна, вълниста коса и той се потапя в серия от романтични връзки. Негова любимка е привлекателната му руса състудентка Джоан Слама, живееща в университетския кампус. Когато не ходи на срещи, той и неговият съквартирант Джо Костело прекарват времето си във философски разговори и игри, вместо да учат за изпити.\nИ разбира се обирите продължават без прекъсване, за да може Хайренс да се справя с разходите по обучението си. Задига безпризорни портфейли и дамски чанти от кампуса и успява да “спести” достатъчно, за да закупи две 500-доларови държавни спестовни облигации. Чрез подземни канали се сдобива и с откраднати военни облигации на стойност 7 000 долара. Пази тези книжа в куфар, скрит под леглото му, до куфарчето с хирургически инструменти, с които също се е сдобил по втория начин.\nВ задушния следобед на 26 юни 1946 г. Уилям Хайренс излиза от общежитието и се запътва към метростанцията на улица “Хауърд”. Неговата крайна цел е пощенския офис в предградието Скоки на север от града. Познава добре района и често използва пощата за осребряване на чекове. Днес е закъсал за пари и спонтанно е решил да осребри поне една облигация. Налага се да си плаща дълговете за колежа, а и е обещал на Джоан да я заведе на кино утре вечер. Облигациите са затъкнати в портфейла му, а вътре в палтото си носи стар зареден револвер.\nЖивотът на Бил Хайренс е на път да се промени завинаги.\nПристигайки в пощенската служба в 15:00 ч., той я заварва тъмна и заключена. Табелката на вратата, на която преди не е обръщал внимание, гласи, че през лятото мястото ще работи само до обяд. Ядосан, че е пътувал толкова дълго напразно и осъзнавайки, че няма да има пари за дългоочакваната среща с приятелката си, той прибягва до онова, което умее най-добре – обирите.\nХайренс е добре запознат с жилищния комплекс “Уейн Менър” на авеню “Уейн”. Сградата е била негова цел няколко пъти преди това и той отново използва изпитания си метод. Натиска един от звънците на таблото до входа и му отговаря жена, на която той казва нещо несвързано. В онези дни комуникацията по домофоните се осъществява по медни тръби, които така изопачават звуците, че и без това трудно може да се разбере нещо. Тъй като жената не успява да го разбере, а той продължава да звъни, тя най-накрая го пуска вътре. Както обикновено Хайренс се качва с асансьора до избран етаж и тръгва по коридора в търсене на отворена врата.\nНамира една на третия етаж. През открехнатата врата може да види портфейла, лежащ на един шкаф. Оглежда празната всекидневна и влиза. Но тъкмо се протяга към портфейла, когато един от съседите го вижда и се разкрещява. Стреснатият Хайренс се втурва към стълбището. Чува след себе си стъпките на преследвачите си. Отървава се от тях като свива в най-близката пресечка и се шмугва в двора на една сграда. После се покатерва на стълбите за пожарния изход, за да хвърли поглед към алеята зад сградата и да се увери, че преследвачите му не са там. Един от наемателите обаче зърва останалия без дъх и изплашен тийнейджър и се обажда в полицията.\nПолицаите, арестували Уилям Хайренс\nНа сигнала се отзовават полицаите Тифин Констант и Уилям Оуенс. Хайренс ги вижда да се приближават и се опитва да избяга. Но те са блокирали и двата изхода на стълбището и момчето разбира, че е в капан. Не вижда друг изход, освен да се втурне с оръжие в ръка към по-близкия от тях, Констант. Полицаят се навежда, но когато беглецът побягва, се впуска след него и го настига.\nМеждувременно патрулиращият полицай Абнър Кънингам, който не е на работа в онзи ден, става свидетел на преследването и се включва в него. Вижда как Хайренс насочва оръжието. Заподозреният по-късно заявява, че не е имал намерение да стреля, а само да изплаши Констант. Кънингам стига пръв до боричкащите се мъже и грабвайки три глинени саксии от един перваз, ги разбива една по една в главата на Хайренс.\nПървото нещо, което стига до ушите на Уилям Хайренс, когато се свестява в болницата с превързана глава, са думите: “Хайренс… заподозрян… дете… Дегнен”. Болницата е прикрепена към окръжния затвор в окръг Кук. С все още затворени очи чувства как някой снема отпечатъци от пръстите му.\nСкоро Хайренс проумява, че е обвинен в нещо повече от обири с взлом. Слуша въпросите на полицаите и бавно осъзнава, че го смятат за отговорен за убийството на малката Дегнен. Питат го защо обича да реже малки момиченца. По-късно разказва, че колкото повече е протестирал, толкова повече са го биели. Въртят го на шиш часове наред, докато полицейската бруталност става направо непоносима. Един от полицаите го удря с юмрук в тестисите толкова силно, че за малко да повърне.\nБил Хайренс в болницата\nИзтощителните въпроси и заплашителните обвинения продължават без почивка през първите дни от престоя му болницата. Когато идва в пълно съзнание, Хайренс осъзнава, че ръцете и краката му са завързани за болничното легло. Полицай Ханрахън поема щафетата от колегите си и продължава да задава същите въпроси, удряйки заподозрения много по-жестоко от всички останали досега.\nДвама психиатри се представят на Хайренс като д-р Хейнс и д-р Гринкър и му казват, че сега ще го приспят. Поставят на масичката до леглото му две шишенца – едното пълно с кехлибарена течност, а другото с бял прах. Полицаите около леглото му се отдръпват и гледат мълчаливо как д-р Хейнс смесва двете субстанции и пълни спринцовка с получения разтвор.\nХайренс им се примолва: “Оставете ме на мира. Мога и сам да заспя”.\nДвамата лекари само се усмихват разсеяно и продължават с работата си. Забиват инжекцията в дясното бедро на пациента и му казват да брои отзад-напред, започвайки от сто. Хайренс стига до 94 и потъва в подсъзнателните дълбини, които само натриевият пентотал (серум на истината) може да достигне.\nСпоред властите под влиянието на серума Уилям Хайренс е заговорил за своето друго “Аз” – сянка, наречена “Джордж” – която е извършила убийствата вместо него. Образът, за който е говорил, е копие на литературния герой на Робърт Луис Стивънсън – Едуард Хайд, обитаващ тялото и ума на д-р Хенри Джекил. Джордж идва и си отива, когато поиска – смъртоносен и лишен от съвест. Накратко, Хайренс е показал ясни индикации за психоза и раздвоена самоличност.\nГодини по-късно Хайренс разказва, че събуждайки се, си е спомнял много малко от онова, което е говорил под влиянието на серума. Особено ясно си е спомнял едно нещо:\n“След употребата на серума изпитах странния импулс да поема вината за всички обвинения, повдигнати срещу мен. Това трябва да е било някакво постхипнотично влияние. В началото импулсът не беше много силен, но по-късно превзе цялата ми воля и наруши собствената ми преценка за моята невинност в тези престъпления”.\nОнова, което се случва тогава в болничната стая, е източник на спорове до ден днешен. Няма съмнение, че е бил проведен разпит под влиянието на медикаменти, но фактите са несигурни, тъй като преписът от разпита изчезва безследно.\nОще по-неясен е въпросът кой е издал заповед за подобен разпит и защо. Докторите твърдят, че тестът им е бил възложен от окръжния прокурор Туохи. Той от своя страна заявява, че не е знаел нищо за случилото се, макар че според някои свидетели е присъствал лично на разпита.\nОбластен прокурор Туохи\nЩо се отнася до натриевия пентотал, експертите твърдят, че отговорите, дадени под негово влияние, лесно биха могли да бъдат “повлияни” с помощта на стратегически формулирани въпроси.\nВсичко това са просто догадки, които не могат да бъдат нито оспорени, нито доказани, поради липсата на преписа от разпита на Бил Хайренс, който изчезва завинаги. Изказване на д-р Гринкър от 1952 г. обаче разкрива, че макар да е говорил за наличието на свое второ зло “Аз”, Хайренс изобщо не е признал директно за участието си в престъпленията.\nОтпечатъци и почерк\nВеднага след ареста на Хайренс, полицаите започват да си задават въпроса дали момчето, което са заловили и което толкова много обича да прониква в чужда собственост, е отговорно за убийството на малката Дегнен и на другите две жертви – Джозефин Рос и Франсис Браун.\nТой не е много общителен и освен несвързаните разкази за приказния герой “Джордж”, техните ритници и подигравки не могат да го накарат да каже нищо повече.\nВърху лабораторията е поставен натиск да открие поне едно неоспоримо доказателство срещу Хайренс: пръстов отпечатък. Полицията има на разположение два източника, от които би могла да получи такъв.\nПървият е бележката за откуп, но досега експертът по отпечатъци сержант Томас Лафей, който е сравнил откритите по листа отпечатъци с хиляди други от базата данни, не е успял да открие нищо.\nДругата надежда е вратата в апартамента на Франсис Браун, където е открит “кървав отпечатък”.\nДокато Хайренс все още лежи вързан за леглото в болницата, полицията в Чикаго обявява, че отпечатъкът, оставен от малък ляв пръст в ъгъла на бележката за откуп, съвпада с неговите. Отпечатъците се сравняват по “сравнителен модел”, като в отпечатъците на 65% от населението присъстват едни и същи “точки на сравнение”. Типът на отпечатъците на Бил Хайренс е от най-често срещания модел и при сравнението девет точки съвпадат с отпечатъка от бележката.\nВ Наръчника на ФБР обаче ясно пише, че “за положително сравнение са нужни дванадесет (а не девет) идентични точки”.\nВъпреки това полицаите вярват, че са пипнали своя човек и с подновен блясък в очите се насочват към уликите, оставени на местопрестъплението от убийството на мис Браун.\n“На 30 юни капитан Емет Еванс казва на пресата, че обвиненията срещу Хайренс за убийството на Браун са свалени, тъй като отпечатъкът, оставен в апартамента й, не е негов” – пише авторката Долорес Кенеди. – “Освен това нощният пазач, който е забелязал някакъв мъж да напуска сградата по времето на убийството, вижда Бил в болницата и заявява: “Това не е той”. Дванадесет дни по-късно главен детектив Уолтър Стормс разкрива пред пресата, че кървавият отпечатък от вратата на жертвата в крайна сметка принадлежи на Бил Хайренс”.\nЖителите на Чикаго си спомнят добре случая с обезобразената и убита служителка от флота, на чийто стени е изписано с червено червило: “Хванете ме, преди да убия отново…”. В този момент Хайренс се превръща в автора на това послание и става известен като “Убиеца с червилото” – зловещ псевдоним, който му се лепва завинаги.\nВъз основа на предполагаемото наличие на негов отпечатък в апартамента на г-ца Браун, Хайренс е преместен от затворническата си килия в изолатор, където е наблюдаван денонощно. Той е толкова отпаднал духом, че признанието му изглежда неизбежно.\nОкръжният прокурор Туохи смята, че трябва да свържат Хайренс с убийствата на Браун и Дегнен, преди да преминат към убийството на Рос. Има нужда от доказателство, че бележката за откуп и алените думи, написани на стената на Браун, наистина са написани от Хайренс.\nОпитният следовател от чикагската полиция детектив Джон Съливан смята, че убиецът на г-ца Браун е жена, защото едва ли мъж би се сетил да използва червило за писане. Други вярват, че посланието е оставено от хлъзгав журналист, който е искал новината да попадне на първа страница. Графолозите, които по-късно изследват двете послания, не откриват прилика между тях.\nЕкспертът Джордж У. Шуорц сравнява двата екземпляра от почерка на убиеца със записките на Уилям Хайренс от университета и обявява: “Индивидуалните характеристики на двата почерка не подлежат на никакво сравнение”.\nТогава е потърсено мнението на друг експерт. Този път Туохи се обръща към Хърбърт Уолтър, човекът, чиято графологична експертиза е приковала убиеца на бебето на Чарлз Линдбърг преди 20 години. Цели четири седмици Уолтър се рови в тетрадките на Хайренс. Накрая обявява, че студентът не само е написал бележката за откупа, но е автор и на посланието с червилото. Казва, че въпреки опитите му да “замаскира” естествения си почерк, без съмнение е автор и на двете бележки.\nНо в началото на януари, малко след убийството на Дегнен и дълго преди Хайренс да се появи на сцената, репортер от “Хералд Американ” е попитал Уолтър дали смята, че бележката за откуп и посланието с червилото са дело на една и съща ръка. Тогава експертът е отговорил, че се съмнява те да са дело на един човек, тъй като се наблюдават твърде много разлики между двата почерка.\nНа петия ден от задържането му медицинска сестра и лекар полагат Уилям Хайренс в ембрионална поза и му казват да стои неподвижно, докато си свършат работата. Искат да извлекат течност от гръбнака му. Това е направено без упойка, вероятно за да се избегне всяка възможност за мозъчно увреждане и болката за пациента е непоносима.\nОбикновено след такава процедура пациентът трябва да лежи по гръб няколко часа, за да даде възможност на налягането в гръбнака да се изравни. Но само след 15 минути той е вдигнат от леглото, вързан за стол и вкаран в чакащия полицейски фургон. Хайренс разказва:\n“Пътуването до полицейското управление беше истински ад, защото колата караше по улица, по която минава трамвай. Около линиите на трамвая пътят беше павиран и при всяко подскачане на колата през мен минаваше нова вълна от болка”.\nПристигайки в управлението, той е вкаран в малка стаичка, където полицаите го карат да се подложи на детектора на лъжата. Хайренс изпитва такава физическа агония, че тестът е отложен с четири дни. Според окръжния прокурор Туохи резултатите от него са “неубедителни”. През 1953 г. създателите на уреда, измерващ отговорите на Хайренс – Джон Рийд и Фред Инбау – публикуват в една от своите книги, че резултатите съвсем не са били неубедителни:\n“Уилям Хайренс бе разпитан за убийството и разчленяването на шестгодишната Сюзан Дегнен… На базата на конвенционалната тестова теория, неговите отговори показват, че той е невинен.\n“Защо тогавашните власти са скрили това?” – пита Кенеди. – “Очевидно защото истинските резултати са щели да хвърлят голяма сянка на съмнение върху вината на Бил Хайренс и са щели да направят невъзможно неговото признание, на което окръжният прокурор Туохи толкова много се е надявал”.\nЗавръщането на Джордж\nПреди да бъде подложен на тест с детектора на лъжата и малко след фиаското със серума на истината, Бил Хайренс иска да види капитан Майкъл Ейхърн, който е един от малкото полицаи, които се държат добре с него. Той казва на Ейхъм, че има какво още да разкаже за другото си “аз” Джордж. Ейхъм изпраща да извикат прокурор Туохи и стенограф, пред когото Хайренс разкрива близостта си със своята тъмна половина.\nПризнава, че наистина понякога разговаря с Джордж и той прави разни неща за него, и може би той е отговорен за престъпленията, за които го обвиняват. Джордж е този, който е крадял оръжията, той може би е пропълзял през прозореца на Сюзан Дегнен и сигурно той е убил другите две жени.\nТуохи остава скептичен и се чуди дали Хайренс не се опитва по този начин да подготви сцената, за да може да пледира за невменяемост в съда. Слухът за Джордж изтича в пресата и журналистите се постарават да го раздухат както трябва. Идеята за Джекил и Хайд изглежда добре на първите страници и хроникьорите я захапват с усърдието на гладни питбули.\nДолорес Кенеди се опитва да обясни причината, поради която Хайренс внезапно е решил да възкреси заблудата за Джордж:\n“Хайренс е бил изморен и болен, виждал е козовете, събрани срещу него, и просто е искал да си почине. Не е искал да се признае за виновен в убийство, защото е знаел, че е невинен, но е мислел, че ако подведе полицията, ще спечели малко време. С две думи, надявал се е да ги накара да го оставят на мира”.\nЗа по-малко от седмица офисът на окръжната прокуратура успява да построи почти непробиваем случай срещу Уилям Хайренс. Отказвано му е разрешение да говори с адвокатите си чак до шестия ден след ареста му.\nАдвокатите му са трима: братята Джон и Малаки Коглан – двама от най-успешните криминални защитници в Чикаго – и Роуланд Таул – магьосник в гражданското право. На 1 юли те уреждат Хайренс да бъде освободен от попечителството на полицията в Чикаго и да бъде преместен в шерифското управление.\nБил в ареста в окръг Кук\nНа следващия ден той е призован пред съда, където е обвинен в голям брой обири и убийствата на Джозефин Рос, Франсис Браун и Сюзан Дегнен. Гаранцията му е определена на 270 000 долара и е откаран в окръжния арест. Пристигайки там, Хайренс колабира от изтощение и се налага да бъде хоспитализиран за десет дни.\nХайренс пада духом, осъзнавайки, че властите са подредили добре картите си. Полицията обискира стаята му в общежитието на Университета в Чикаго и открива няколко уличаващи доказателства.\nЕдно от тях е чантичката с хирургически инструменти, които Хайренс е използвал, за да изстърже серийните номера от откраднатите военни облигации. Според полицията е много вероятно тези инструменти да са били използвани за разчленяването на Сюзан Дегнен. Лабораторните анализи отхвърлят тази теория, но вестниците успяват да се доберат до историята и публикуват заглавия от сорта на “БЯХА ОТКРИТИ УРЕДИТЕ ЗА ДИСЕКЦИЯ”.\nПолицията попада също на албум с изрезки от снимки на нацистки войници, както и на книга за сексуални отклонения, озаглавена “Психопатия Сексуалис”. Хайренс твърди, че е откраднал и двете неща от апартаментите, които е обирал. Интересът му към снимките на немски войници може да се обясни с това, че е изучавал немски език, но другата книга е по-трудна за преглъщане.\n“Психопатия Сексуалис”, написана от немския професор по психиатрия Рихард фон Крафт-Ебинг, представлява история на мрачния фетишизъм и сексуалните извращения; тя съдържа разкази за прочути случаи на разчленяване и други садо-мазохистични престъпления. Пресата, която се радва неимоверно при откритието на хирургическия комплект, сега направо пощурява от наличието на тази книга.\nЕдновременно с обиска на стаята му в общежитието, полицията претърсва и дома на родителите му в Линкълнууд. Прибират почти всичко, което е притежание на Бил, както и малко сандъче, съдържащо ножици, пинсети и скалпели. Според майката на Бил инструментите в него са толкова малки и деликатни, че е направо абсурдно да се мисли, че с тях би могло да бъде нарязано човешко тяло. Хайренс ги е използвал, за да изучава и събира насекоми и пеперуди.\nПрокурорският екип се опитва да открие кръв или косми от жертвите по дрехите на Хайренс, но без успех. Окръжният прокурор осъзнава, че всичко събрано досега представлява само косвени доказателства; има нужда от нещо повече, за да убеди съда във вината на момчето. Има нужда например от очевидец, който да заяви, че е виждал Хайренс в близост до дома на Дегнен по времето на убийството. Туохи намира този човек в лицето на 25-годишния войник в отпуск – Джордж Сабгрънски.\nВ деня след трагедията Сабгрънски дава показания, че е видял мъж с пазарска чанта да отива към дома на Дегнен около 1:00 ч. в съдбовната нощ; фигурата, която е видял, е: “висок около 1,80 м, тежащ около 80 кг, около 35-годишен, със светла шапка и тъмно палто”. Не може да опише лицето му, тъй като улицата не е била осветена.\nКогато му показват снимка на Хайренс на 11 юли, Сабгрънски не успява да го идентифицира. Но само пет дни по-късно, по време на заседанието в съда, посочва с пръста си към него и заявява: “Това е човекът, когото видях!”.\nСлед няколко дни, следвайки съвета на адвокатите си, Бил Хайренс приема сделка, предложена му от прокуратурата. Вижда, че полицията го смята за виновен и вестниците рекламират вината му със завидно усърдие. Съгласява се да признае за трите убийства, за да избегне електрическия стол.\nВ неделя на 14 юли Уилям Туохи и неговият асистент Уилбърт Краули се срещат с адвокатите на Хайренс, братята Коглан. Целта им е да обсъдят елементите на сделката. Накратко тя се изразява в това Бил да направи самопризнания за убийствата и да получи в замяна доживотна присъда. Четири часа по-късно адвокатите напускат усмихнати офиса на Туохи – знак, че е постигнато съгласие.\nВъпреки настояванията на пресата, не са разкрити никакви подробности. Но тогава се случва едно невероятно неетично събитие. Репортерът от “Чикаго Трибюн” Джордж Райт съчинява фиктивните признания на обвиняемия. На следващия ден вестникът ги публикува като действителен факт. Останалите вестници нямат друг избор освен да се присъединят и да поместят историята и на своите страници.\n“Това е историята на 17-годишния Уилям Хайренс, който отвлече, удуши и разчлени тялото на 6-годишната Сюзан Дегнен през миналия януари и захвърли частите й в няколко канала в близост до дома й. Това е историята на Уилям Хайренс, който се качи в апартамента на г-ца Франсис Браун… и я застреля и намушка с нож, оставяйки на стената съобщение за полицията, написано с червило… Това е историята на Уилям Хайренс, който нахлу в апартамента на г-жа Джозефин Рос… и я намушка до смърт, когато тя се събуди”.\nХайренс чува по радиото за случващото се в понеделник вечерта и се разтревожва: “Не съм признавал на никого, честно” – казва той на един от пазачите си. – “Боже мой, в какво ли още ще ме натопят?”.\nВъпреки това Хайренс решава да си признае за престъплението, което продължава да настоява, че не е извършил. Смята, че адвокатите му са неефективни и вместо да проведат адекватно разследване, просто приемат наготово предоставените им от полицията доказателства. Призракът на електрическия стол е надвиснал над него и той решава да се предаде.\nАко трябва да вярваме на Хайренс, той успява да съчини цялата хронология на събитията, часовете, датите, намеренията си и дори метода си на действие за всяко от трите убийства.\nДатата за официалното му признание пред окръжния прокурор е насрочена за 30 юли. Пресата наостря моливите и приготвя фотоапаратите си, но когато сяда пред Уилям Туохи, Хайренс внезапно променя намерението си и започва да отговаря на въпросите с “Не знам” и “Не си спомням”. Туохи и цял Чикаго изпадат в шок.\nПризнанието на Хайренс\nНаблюдателите смятат, че тази внезапна промяна се е дължала на факта, че Хайренс се е почувствал ядосан и застрашен от медийния цирк, разиграващ се в офиса на Туохи, тъй като не е очаквал, че ще се наложи да направи признанията си толкова публично.\nЯдосан от осуетеното самопризнание, Туохи променя условията по сделката от една на три доживотни присъди. Адвокатите на Хайренс го съветват да преосмисли решението си. Напомнят му за електрическия стол и той избира да приеме сделката.\nНа 7 август Бил Хайренс поема изцяло вината за убийствата. Разказва с подробности как е извършил убийствата на малката Дегнен и другите две жертви, Браун и Рос.\nОбявяването на присъдата му е насрочено за 4 септември, под председателството на съдия Харолд Уорд. Хайренс пледира за виновен по всички обвинения. Тъй като трябва да бъдат изслушани много свидетели и да бъдат прочетени всички обвинителни актове, налага се заседанието да бъде отложено за следващия ден, 5 септември. През същата нощ Хайренс се опитва да се обеси в килията си, но е забелязан от пазачите, които спасяват живота му.\nНа следващия ден съдът обявява Хайренс за виновен по всички обвинения.\nВ онази вечер, докато Хайренс седи в килията си и чака да бъде прехвърлен в затвора “Стейтвил”, го посещава шериф Майкъл Мълкахи, който му казва:\n“Може би не знаеш това, Бил, но аз съм личен приятел на Джим Дегнен. Той иска да знае дали дъщеря му Сюзан е страдала?”.\nХайренс поглежда шерифа в очите и му отговаря:\n“Не мога да Ви кажа дали е страдала, шериф Мълкахи. Не съм я убил. Кажете на г-н Дегнен да пази другата си дъщеря, защото човекът, убил Сюзан, е все още на свобода”.\nСлед смъртта на Сюзан Дегнен и преди Хайренс да се появи на сцената, полицията в Чикаго се е концентрирала върху един човек: Ричард Ръсел Томас – 42-годишен скитник от Финикс, щата Аризона, който пребивава в Чикаго по времето на престъплението. Когато полицията го локализира, той е във затвора във Финикс, очаквайки делото си за сексуалното малтретиране на 13-годишната си дъщеря. Той е признал за убийството на Дегнен и всъщност полицията е насочена към него от експерта графолог, който е открил съвпадение между бележката за откуп и почерка на Томас.\n“Томас е брутален човек” – отбелязва авторката Долорес Кенеди, която вярва, че той е убиеца на момичето. – “Бие жена си и малтретира сексуално две от трите си деца. Арестуван е много пъти и е лежал в затвора за отвличане и изнудване… Много от изразите (използвани в бележката за откуп) са подобни на тези от бележката на Убиеца с червилото”.\nТози заподозрян живее в южната част на Чикаго, където работи като медицинска сестра, но често посещава автокъща в северната част, на няколко пресечки от дома на Дегнен. Често се хвали пред своите познати, че понякога се преструва на доктор и задига хирургически инструменти от болницата. След по-нататъшното разследване става ясно, че отрязаните ръце на Сюзан Дегнен са били намерени в канала точно срещу автокъщата, която е посещавал.\nНо когато Хайренс е арестуван, разследването се отказва от интереса си към Томас, а признанията му са сметнати за бълнуванията на лунатик. Той излежава присъдата си за сексуален тормоз, след което изчезва за известно време и накрая се разбира, че е починал в Тенеси през 1974 г.\nВ началото на новото хилядолетие писателката Долорес Кенеди и адвокатът на Хайренс Джед Стоун пускат петиция до губернатора на Илинойс Джордж Райън за помилването на Хайренс. Настояват губернаторът да преразгледа новите разкрития по случая, като графологичните експертизи, пръстовите отпечатъци и други елементи. През годините Бил Хайренс е получил много откази за помилване. Уличаващите доказателства и показания продължават да го преследват, а властите все още се противопоставят на освобождаването му. Той лежи зад решетките вече 63 години и в момента е на 80. Не изпитва горчивина и се осланя на вярата си, но все пак се надява, че някой ден ще бъде помилван и името му ще бъде изчистено от обвиненията.\nБил Хайренс – преди и сега\nТой продължава да бъде образцов затворник. От 1946 г. насам непрекъснато се усъвършенства и усилията му не остават ненаградени от управата на затвора. Назначен е за отговорник във фабриката за дрехи в затвора и посещава курсове за поправка на електроуреди.\nНа 6 февруари 1972 г. Хайренс става първият затворник в Илинойс, получил университетска диплома. През 1975 г. е прехвърлен в слабо охранявания Изправителен център в Диксън, където работи в бизнес офиса на затвора.\nУилям Хайренс умира на 5 март 2012 г. на 83-годишна възраст от усложнения, свързани с диабет.\nбележка обвинен несправедливо полицейска бруталност разчленяване на трупове убийство на дете червило\nАко написаното в материала е вярно и нищо не е скрито, то този човек не трябва да е в затвора! Като юрист казвам, че доказателствата срещу него са смешно малко и са елементарни за фабрикуване. А самопризнанията отдавна не са уличаващо доказателство. хайренс може и да е виновен – това знае само той, но е срам за САЩ, че са осъдили човек на 3 доживотни присъди след толкова калпав и съмнителен процес!\nНаистина покъртително. Честно казано и аз не вярвам, че този човек е виновникът за 3те убийства.\nИма някаква неточност в цифрите. Уж е жлязъл в затвора на 17, а пише, че е лежал 63 гидини и сега е на 70. Излиза, че е бил на 7.\nДа, наистина има грешка – в момента на публикуването на статията (5 юли 2009) трябва да е бил на 80, а не на 70 години. Благодаря ти за сигнала, Dark_Side 🙂\nхмм интересно , амм силве , това не е лошо моляте качи и за този българина амм , михаил лещарски нещо иначе и тоя пациент не е лош .\nРазбира се, че не е виновен за тези убийства. Горкия човек, сигурно към днешна дата вече е покойник, без да е видял свобода


Автор Тема: Рязането на торта като сватбена традиция (Прочетена 1049 пъти)\n« -: Юли 13, 2016, 03:28:50 pm »\nПодготвихме за вас тази статия, за да ви разкажем за много важна традиция, която се спазва на почти всяка една сватба, а именно рязането на торта.\nЗащо е важна тази традиция?\nИма няколко причини. Първата е, че това е най-важният обичай, който се спазва по време на приема, тъй като това е първото нещо, което булката и младоженеца правят заедно като съпруг и съпруга.\nСъщо така, тортата е последното нещо, което ядат гостите и е добре тя да им направи добро впечатление.\nТретата причина е, че според сватбения етикет, гостите могат да си тръгнат след рязането на тортата.\nТова да оставите рязането за най-накрая няма да ги накара да искат да останат. Ако забелязвате, че гостите започват да си тръгват преди рязането на тортата, просто го направете малко по-рано, за да може гостите да и се насладят.\nКакво символизира рязането на торта?\nИма много предположения защо булката и младоженеца дават един на друг парченце торта.\nПредполага се, че този обичай датира от времето, в което мъжете работели по цял ден, а жените се грижели за дома.\nТортата символизира препитание. Когато младоженеца даде торта на булката, той един вид и обещава, че ще осигури храна, подслон и пари за семейството. В замяна, булката обещава, че ще се грижи за дома и децата.\nПрието е, че през това време двойката не трябва да се докосва- по този начин те показват, че ще спазят обещанията си без помощта на половинката си.\nСпоред традицията, младоженците трябва да срежат тортата заедно, като булката държи ножа, а младоженеца придържа ръката и. Интересно е, че много двойки си нямат идея, че според обичая трябва да срежат тортата заедно, но въпреки това го правят по този начин. Имаме ужасно много традиции, обичаи и поверия(вижте тук: 10 Поверия за сватбения ден) , но малко хора всъщност се замислят за значението им.\nПрибори за торта като на снимката по-горе можете да намерите тук: прибори за торта\n« Последна редакция: Февруари 04, 2017, 02:49:21 pm от djmarti13 »


Данъци при управление на онлайн магазин - Pixadoro\n26/05/2021Право и данъци\nПреди да започнем работа с нашия онлайн магазин е важно да сме наясно с данъчната и осигурителна тежест и какви са различните варианти за разпределянето й. В този материал ще се постараем да обясним основните, които да ти помогнат да вземеш информиран избор. За написването му поканихме да ни съдействат нашите партньори от Tax Monkey.\nКакви са различните възможности за управление на онлайн магазин?\nПри управление на свой онлайн магазин, има две основни опции, между които да се направи избор:\nПродажби от физическо лице – търговец;\nПродажби от фирма (ЕООД, ООД или друга форма).\nВсяка от тях има своите предимства и недостатъци, на които ще се спрем в следващите параграфи.\nДанъци и осигуровки при продажби като физическо лице\nИзвършването на продажби чрез онлайн магазин е търговска дейност. Това означава, че в момента, в който започнеш да управляваш своя магазин, придобиваш качеството търговец. Съгласно Търговския закон всички търговци подлежат на регистрация в специален регистър. За физическите лица обаче задължението за регистрация е следствие от придобиването на това качество. Погрешно е разбирането, че един човек става търговец чак след регистрация като ЕТ.\nФизическите лица, които управляват електронен магазин лично, трябва да се подготвят за следните данъци и осигуровки:\n15% данък върху годишната печалба;\nОсигуровки върху реализираната печалба.\n? Важно е да имаш общи условия и политики в твоя онлайн магазин. Научи повече за нашата услуга Изработка на Общи условия и политики за уебсайт\nИзчисляване на дължимия данък\nДължимият данък се изчислява по реда на ЗКПО. Печалбата се определя на база разликата между приходи и разходи, които са свързани с търговската дейност. Подчертаваме, че не става дума за лични разходи и с тяхното осчетоводяване трябва да се внимава.\nОсигуровки за физически лица при управление на онлайн магазин\nТъй като доходите от управление на онлайн магазин са такива от стопанска дейност, върху тях се дължат осигуровки. Осигуровките се заплащат авансово върху избрана от лицето сума, но на годишна база се прави изравняване като осигурителният доход е реализираната годишна печалба.\nОт значение е дали вече се осигуряваш на друго основание. В България има установен максимален осигурителен доход. За 2021 г. той е 3000 лв. До размера 3000 лв. средномесечен доход се дължат осигуровки, а над това само данък.\nДанъци и осигуровки при управление на онлайн магазин с фирма\nНа първо място трябва да уточним, че ако не правиш своя магазин сам, фирмата (ООД) е единственият логичен начин да уредиш съдружието си. Не че няма и други законови механизми, но регистрацията на ООД със сигурност е най-подходяща.\nПри фирмата трябва да се имат предвид следните данъци и осигуровки:\nКорпоративен данък върху печалбата от 10%;\nДанък дивидент от 5% при разпределение на печалбата;\nОсигуровки за управителя поне върху минималната работна заплата.\nКорпоративният данък се изчислява както за търговците. На годишна база разходите се изваждат от приходите, за да се изчисли печалба. Върху тази печалба се дължи 10% корпоративен данък.\nРеализираната печалба, след като бъде обложена с данъци, може да бъде разпределена между съдружниците (или изцяло в полза на едноличния собственик). Ако бъде взето такова решение, остатъкът след данъци (90% от печалбата) се облага с данък дивидент в размер на 5%. Това означава, че окончателният данък при разпределение на реализирана печалба е 14,5% (корпоративен данък и данък дивидент).\nОсигуровки за управителя\nСъдружниците в една фирма не се осигуряват, ако не получават заплата за труда си. Доходът от дивиденти не е осигурителен доход и върху него също не се дължат осигуровки. Управителят обаче се осигурява като има две възможности за това:\nАко получава заплата, управителят дължи осигуровки върху полученото;\nАко не, управителят се осигурява като самоосигуряващо се лице.\nВ повечето случаи управителят е и съдружник и не получава възнаграждение. Това се прави с цел именно да се избегнат високи осигуровки. В тази ситуация управителят се осигурява като самоосигуряващо се лице, освен ако вече не е такова на друго основание или по отношение на него не е достигнат максималния осигурителен доход.\nВ повечето случаи е много по-подходящо един електронен магазин да се управлява чрез търговско дружество. Освен по-изгоден данъчен и осигурителен режим, фирмите дават и друго предимство. Това е ограничената отговорност. Ако бизнесът отиде на зле, съдружниците не носят отговорност за задълженията на фирмата. Обратното е вярно при търговската дейност на физическите лица.\nОт друга страна, първоначалните разходи за регистрация на фирма могат да бъдат малко по-големи от тези за еднолична търговска дейност. И в двата случая обаче е необходимо да се води счетоводство и текущите разходи са относително еквивалентни.\nКъм момента нашият съвет би бил да се насочиш към регистриране на собствена фирма за управление на твоя онлайн магазин.


Кога ще има ваксина срещу Омикрон - Заразата — Стандарт Нюз\nКомпанията "Байонтек" (BioNTech) е започнала работа върху ваксина, предназначена специално за новия вариант на коронавируса Омикрон, който бе установен първо в Южна Африка.\nПървите действия за евентуална нова ваксина се провеждат успоредно с оценката дали такава ще е необходима, след възникването на Омикрон, съобщи БНР. "Байонтек" вече заяви по-рано, че ще бъдат необходими две седмици за изследване на нивото на защита срещу новия вариант, осигурявано от произвежданата от нея ваксина заедно с "Пфайзер" (Pfizer).\nМеждувременно главният изпълнителен директор на компанията Moderna Стефан Бансел обяви, че ще са необходими две до шест седмици, докато данните покажат дали тяхната настояща ваксина срещу коронавирус е ефективна и срещу варианта Омикрон. Освен това Бансел отбеляза, че може да отнеме месеци, преди специфичните за Омикрон ваксини да могат да бъдат произведени и предоставени, но беше оптимист по отношение на перспективите за овладяване на коронавируса поради мерките, предприети от страните. Бансел коментира опасностите от новооткрития варинат, като го нарече "силно заразен" и отново посочи, че компанията напредва в проучването на кандидат за бустерна доза, насочен към варианта Омикрон.\nОт "Джонсън и Джонсън" (Johnson and Johnson) също разкриха в понеделник, че оценяват ефективността на своята коронавирусна ваксина срещу варианта Омикрон. Фармацевтичната компания отбеляза, че тества кръвен серум от участници в различни бустерни проучвания, за да търси неутрализираща активност срещу новооткрития вариант. Освен това "Джонсън" заяви, че се стреми да произведе специфична за Омикрон ваксина, ако това е необходимо.


14 дневно меню за отслабване\nКак да отслабнете в ръцете си без упражнения - Загуба на тегло билков\nНе могат и да се превърнат в мускули. Как да стегна ръцете? Как да отслабнете в ръцете си без упражнения. Вижте как да стопите любовните дръжки.\nКакъв е най добрият план за хранене за pcos. Каквото да правите, диети да пазите, колкото любовните дръжки си стоят. Мазнините трябва да бъдат стопени! Как да отслабнете в ръцете си без упражнения. Често в стремежа си да се вталим ханша , да намалим от обиколката на бедрата, какво ли още не забравяме за ръцете. Според мен много дами развалят ръцете си с упражнения именно за проблемните.\nПастили зелено кафе adelgazar\nОтслабнете упражнения Тренировка\nКак да отслабнете с помощта на обръч Жените отбелязват сложността на борбата с излишни килограма в областта на корема. Не се отказвайте рязко от любимите си храни – ще бъдете по –.\nКак да горят мазнините в тялото с мини батут.\nCorey harrison загуба на тегло 2014\nИзгаряне на мазнини ironman\nЩе изгорите толкова калории, колкото с 15 мин. Как да стопите тлъстините по ръцете.\nJan 08, · Ако отделяте по 20 минути на ден за тренировка, ще оформите тялото си и у дома. Упражненията, които може да видите в нашата галерия, може да се изпълняват, без да е нужно да посещавате фитнес.\nКак да отслабна в ръцете си, без инфлация За да стане по- тънък раменете, не е задължително да се увеличи размерът на мускулите.\nФлорида загуба на тегло лагери възрастни\nУпражнения ръцете Vegas\nКак намаляването на въглехидратите ви помага да отслабнете - Загуба на тегло christchurch Как намаляването на въглехидратите ви помага да отслабнете. Какво трябва да направи една жена, за да похудели ръцете и раменете.\nЗа да губят тегло в домашни условия, е важно не само да започне да се яде правилните храни, но и да изпълнява специални упражнения, която укрепва една. Как да отслабнем в ръцете как да отслабна в ръцете и какви точно упражнения да правя с гиричките за оформяне на красиви ръце?\nЗа да отслабнете в ръцете, който най- добре възприема света с.\nУпражнения отслабнете Апнея\nКато се стараете да не отлепяте пръстите на краката и ръцете си от пода, завъртете торс наляво – колкото по- повече, толкова по- добре ( снимка В). Без да се връщате в изходно положение, веднага се завъртете надясно.\nКак намаляването на въглехидратите ви помага да отслабнете.


Джакузи | Шипково | Хотел Планински Рай\nРезервации Фотогалерии Видео Бюлетин 0887 92 79 45\n» Начало » Релакс » Джакузи\nСъстав и лечебно - профилактични свойства на минералната вода\nБалнеолечебни и физиотерапевтични процедури, който се предлагат в курорта\nЧаст от удоволствията на които може да се насладите по време на престоя си в Семеен хотел "Планински рай" е ползването на джакузи с топла минерална вода. Независимо дали искате да се насладите на това удоволстие сами или да го споделите с приятели, хидромасажът ще Ви помогне да се разтоварите и тонизирате.\nКакво представлява джакузито?\nДжакузито представлява ваната с подводноструен масаж. Процедурата представлява потапяне във ваната, в която водата е с висока температура, но може да се регулира. Под водата изригват мощни струи, които в зависимост от модела на ваната, може да се въртят или да им се променят формата и интензивността. Балончетата и бълбукането се получават от въздуха, който съдържат струите.\nЕфекти от ползването на Джакузи\nЗа десетилетия проучвания медиците са открили много полезни свойства на хидромасажните вани:\nДжакузитата, както са свикнали хората да ги наричат, помагат за физическо и психическо отпускане. Намалят стреса и Ви предразполага към по-спокоен сън.\nАко сте уморени или не сте се наспали, усещате слабост или сънливост, хидромасажната вана ще окаже изключително тонизиращо действие за да влезете във форма за целия ден.\n3. Подобряват кръвообращението\nДжакузитата са полезни при проблеми с кръвоносните съдове като разширени вени, защото подобряват кръвообращението и стимулират циркулацията на лимфата.\n4. Регулират обмяната на веществата\nХидромасажът подобрява функциите на щитовидната и надбъбречните жлези, помага при целулит.\n5. Възстановяват опорно-двигателния апарат\nМощните струи от вода и въздух възстановяват подвижността на ставите и мускулната тъкан, затова се препоръчват при счупвания, проблеми с костите и мускулите или след тежък работен ден.\n6. Подобряват имунитета\nУвеличението на телесната температура до 39.4 °Cувеличава трикратно броя на белите кръвни телца, борещи се с вируси и бактерии.\nДори и да нямате здравословни проблеми, просто за удоволствие и релакс на тялото Ви!\n* Ако имате някакви сериозни заболявания (сърдечни, прекалена пълнота, твърде високо или ниско кръвно налягане, диабет и т.н. ), преди да ползвате изобретението на братята Джакузи, консултирайте се със специалист!\nРаботно време: 08.00 - 22.00 ч; Без почивни дни\nЗаявяването за ползване става най-малко 90 минути преди това!\n* Повече информация за състава и лечебно - профилактични свойства на минералната вода, може да получите тук\nЗапитване за резервации\n2022 © Хотел ПЛАНИНСКИ РАЙ. Всички права запазени. Валидни XHTML CSS\nУеб сайт от GD styles


VEGA Прът Jigging Power 1.70 м - 120-200 г - Vega - VEGA\nКаталог » Въдици и пръчки за риболов » Спининг и тролинг » VEGA Прът Jigging Power 1.70 м - 120-200 г - Vega\nКод на продукт: 875024\nПрът Jigging Power 1.70 м - 120-200 г - Vega\nЕдин от най-внушителните jigging пръти тази година. Изработени от изключително тънък и здрав Nanoflex карбон, осигуряващ отлична мощност и лекота. С лека, чувствителна и перфектно регулирана акция, придаваща едно различно усещане при боравене. Оборудвана с FUJI Японски водачи. В таблицата са посочени препоръчителни характеристики на примамките и плетените влакна, които може да се използват с тези пръти.\nМодел Дължина Секции Плетено влакно Примамка Бланка Цвят Тегло\n1138-170 Jigging Power 1,70м 1 0.205мм - 0.330мм 120-200г 17кг Червен 314г\nДължина в метри 1.70\nТегло, грам 314\nМинимална акция, грам 120\nЕтикети: VEGA, Прът, Jigging, Power, 1.70, 120-200, Vega, Въдици, пръчки, риболов


Улесняват издаването на разрешителни за строеж - Добри практики - econ.bg\nУлесняват издаването на разрешителни за строеж 0\n28.10.2021 | 12:05\nРегионалното министерство представя мерките, които е предприело за борба с корупцията при получаването на разрешителни за строеж на сгради по време на пресконференция в ресорното ведомство\nРегионалното министерство представя мерките, които е предприело за борба с корупцията при получаването на разрешителни за строеж на сгради по време на пресконференция в ресорното ведомство.\nПо думите на служебния министър арх. Виолета Комитова административната тежест и дългите срокове за получаването на разрешително за строеж са изгонили много чуждестранни инвеститори. Освен това, тя създава предпоставки за корупционни схеми. Комитова подчерта, че при встъпването си в длъжност са заварили "безсмилена заповед", според която гражданите трябва да изготвят паспорт на сградите, които притежават. Според нея подобен документ следва да се изисква само ако собственикът планира преустройство. "Техническият паспорт отразява моментното състояние на сградата. Отменихме това задължение на гражданите. Считаме, че с тази наредба е приключено", коментира Комитова.\nРегионалното министерство работи и върху наредбата за достъпна среда - всички жилищни сгради трябва да са предвидени за индивиди. Тя също е отменена от служебния кабинет за срок от една година, тъй като според експерти би било по-добре да следваме немския модел, според който при повече от 30 жилища в един блок, трябва да бъде осигурено поне едно на партерния етаж, което да бъде пригодено за инвалиди.\n"Инжинерингът трябва да отпадне за всички строежи в България, в които има и един лев от държавните средства", подчерта тя, като допълни, че тази мярка е необходима, за да се подобри качеството на строежите и да се намали корупцията. Предложенията на министерството за справяне с проблема са предварително обсъдени с браншови камари и организации.\nчуждестранни инвеститори разрешителни за строеж жилища Виолета Комитова


Глоба до 500 лева за седянки във Враца\nГлоби в размер до 500 лева ще налага полицията във Враца при неспазване на издадените разпоредби, включени в заповедта на министъра на здравеопазването и на взетите вчера решения на общинския оперативен щаб за борба с грип в града.\nС новоприетите забрани в града под Околчица вече не се допуска посещението и събирането на повече от двама възрастни хора (пълнолетни лица) на открити и закрити обществени места.\nПреустановява се също продажбата от тип „на гише“ - закуски, пици, дюнери, пресни сладкарски изделия и др. в заведенията и обекти за бързо обслужване.\nМестната управа въведе и забрана за предлагането на открито на предварително неопаковани храни. няма да се допуска и в магазините да се предлагат топли напитки. Спира се и продажбата на цветя на открито.\nПри нарушение на всяка от разпоредбите, на нарушителите ще бъдат налагани административни наказания – глоби и/или имуществени санкции.\n"Заповедта на кмета Калин Каменов възлага на началника на РУ Полиция – Враца да отговаря за спазването на обществения ред и да съблюдава и контролира изпълнението на заповедта, като за нарушителите да се образуват административно- наказателни производства, със съставяне на акт за установяване на извършеното административно нарушение или да се прилагат принудителни административни мерки, както и всякакви други действия и мерки, в съответствие с действащото законодателство. Във връзка с изпълнението на мерките екипи на звено „Инспекторат“, съвместно със служители на полицията, Регионалната здравна инспекция и Областна дирекция по безопасност на храните продължават с проверките на търговски обекти и обществени места", коментираха от местната администрация.


Не един, а 23 строежа са предвидени в защитената местност "Алепу" - News.bg\nНе един, а цели 23 строежа са предвидени в защитената местност "Алепу" край Созопол. Това съобщи главният архитект на общината Радост Георгиева, цитиран от bTV.\nДнес пред сградата на регионалната екоинспекция се състои протест. Хората негодуват срещу прекомерното застрояването на Черноморското крайбрежие и напомнят, че именно РИОСВ е институцията, която трябва да следи природата да бъде опазвана, а не унищожавана.\nГеоргиева обясни, че 4 от въпросните ПУП-ове са на "Алепу вилидж".\nНезависимо че всички тези терени попадат в зона А на черноморското крайбрежие за тях не важат ограниченията за по-ниско строителство.\nТе важат, така пише в ЗУТ, само когато се правят нови ПУП-ове, т.е. вече влязъл в сила ПУП, си запазва собствените параметри, които са били одобрени, т.е. те винаги са по-високи, не се редуцират, обясни главният архитект.\nПо думи на Георгиена, ако утре възложителят направи проектиране и дойде в общината с цялата си проектна документация, има право да поиска разрешения за строеж и на останалите си имоти.\nМинистърът на туризма няма компетенцията свързани със строителството и издаването на разрешение за строеж по отношение на изграждане на обекти, попадащи в зона а и зона Б, обясни в парламента Николина Ангелкова.\nТо е издадено от главния архитект на Созопол през 2018 г.\nОт своя страна регионалният министър Петя Аврамова посочи, че МРРБ е предоставило всички документи и доклади на ДНСК и РДНСК, извършва геодезическото заснемане и ще изчака произнасянето на компетентните органи и на съда.\nОт Агенцията по кадастър в Бургас поясниха, че целта на геодезическото заснемане е да се установи дали строежът е в рамките на имота, или е извън него.\nДнес стана ясно, че МРРБ също проверява строежа.\nЕколози протестираха в Бургас срещу застрояването на Алепу\nПротести ще има и през идната седмица...\nСпряно било строителството на "Алепу"\nНачало / У нас / Не един, а 23 строежа са предвидени в защитената местност "Алепу"


Астра Г работят вентилаторите постоянно - www.kolegi.info\nАстра Г работят вентилаторите постоянно\nМнение от galin » Вто Фев 22, 2011 9:59 pm\nколата е астра Г '98 мотора е X18XE1. Историята на колата е монтиран е ГИ работила е известно време добре на газ но на бензин не. Клиента отива и му свалят ГИ и му връщат парите. От там колата почва да си включва перките още на контакт. При включване на контакт вентилатора на радиатора тръгва за 1-2 сек. и спира след 10 сек. тръгва и работи постоянно докато не се угаси колата. Клиента си е дръпнал буксата на пресостата като мислел че това е датчика и за това сега пише постоянно пресостат. Не успях да сложа буксата но това не е проблема. Проверих сигнала на темп. датчик наред е масата и тя. Самия датчик работи като го гледам през КТС-а вдига темп и пада. Когато извадя буксата му перката не спира само пише датчик но по действителни стойности остава темп. която е била до момента, след време като сложа обратно буксата показва по ниска темп защото мотора се е охладил. Намерих модула за охлаждането пробвах с друг от моргата пак същата работа. Вече не знам какво да правя. Мисля си проблема да не би да е в ЕКУ-то газаджиите ако са омазали нещо.\nБлагодарен съм на всички които дадът някакви идеи че аз се изчерпах вече.\nРегистриран наCOLON Съб Сеп 26, 2009 4:51 am\nМестоположениеCOLON Sofia ovcha kupel 2\nRe: Астра Г работят вентилаторите постоянно\nМнение от KLESHTITE » Вто Фев 22, 2011 10:46 pm\nаз съм имал подобен проблем и беше точно пресостат но вътре светеше радиаторче ако не се лъжа\nМнение от mitko » Сря Фев 23, 2011 8:05 am\nТочно пресостата е проблема . Тая Астра има имам отделен модул за охлаждането . Не пипай ЕЦУ . Закачи пресостата и след като изтриеш грешката трябва да спрат.\nМнение от galin » Сря Фев 23, 2011 12:13 pm\nБлагодаря ви колеги, пращам го на климатичар защото системата е пълна с фреон а аз нямам станция и по принцип не се занимавам с климатици. Благодаря още веднъж доста труд ми спестихте.\nЩе пиша развитие като си смени пресостата\nМнение от Todio » Сря Фев 23, 2011 12:45 pm\nРазвивай пресостата смело - не ти трябва станция за климатици. Под пресостата има вентил и фреона остава в системата.\nМнение от ivanovbg » Сря Фев 23, 2011 8:25 pm\nНяколко пъти съм имал такъв проблем.Връзките м/у компа и блока на вентилаторите са били винаги.16 краче на блока и B8 на компа на колата май беше.\nПоследна промяна 1 на ivanovbg, променена общо 0 пъти\nМнение от galin » Сря Фев 23, 2011 11:04 pm\nПръсках със конткатен спрей, който много пъти ме е спасявал, буксите на модула за контрол на охлаждането и нямаше ефект. Днес върнах колата на клиента и утре ще ходи да му сменят пресостата, и ще ми звънне да каже дали се е оправила. Ако не е тогава ще гледам окабеляването до ЕКУ-то.\nМнение от galin » Чет Фев 24, 2011 9:50 pm\nДнес ми се обади клиента ходил при климатичар пресостата му бил наред обаче проблема с вентилаторите пак остава. В понеделник другата седмица ще ми докара колата пак, ще проверя окабеляването от модула до ЕКУ-то и ще видим какво ще стане\nРегистриран наCOLON Вто Окт 20, 2009 6:20 pm\nМнение от ChoChy » Пет Фев 25, 2011 5:39 pm\nКато познавам част от хората, който слагат газови спринцовки мога да кажа, че една малка част от тях се правят на много хитри и взимат информация за температурата на ДВГ-то от връзката между ЕКУ-то и блока за управление на вентилаторите. Представете си как ядосаните газаджий са демонтирали нервно "добре монтираната" и неработеща газова инсталация и просто са минали с резачките през кабелите. Случвало ми се е от оголен добре замасен кабел на управлението перките да си включват когато си искат.\nМнение от ipivan » Пет Фев 25, 2011 8:50 pm\nАз съм газаджия и съм любопитен кой е слагал газовата,че на Опелите няма никакъв проблем с газта ако на бензин е перфектна.\nА за проблема конкретно мисля трябва да се търси в блока за управление на вентилаторите.\nМнение от galin » Пет Фев 25, 2011 9:08 pm\nКолата си работеше перфектно, аз и поддържам всичко и Опелите са ми слабост. След монтажа на ГИ на газ е работила добре но работата на бензин е била много зле по думи на клиента. След демонтажа на ГИ работата на бензин се оправила. Яд ме е че не пита мен да му препоръчам колега и в момента щеше да си кара на газ и бензин без грижи. Сигнал за темп за газовия комп са взели от темп датчик на колата, кабелите бяха рязани.\nРегистриран наCOLON Сря Дек 16, 2009 7:14 pm\nМнение от rumensr » Чет Мар 03, 2011 12:06 pm\nАко можеш провери окабеляването за прекъснати кабели,но според мен е управлението на вентилаторите.Той се намира в подкалника пред предна лява гума и много често ми се е случвало да намеря пълен с вода.\nМнение от galin » Чет Мар 03, 2011 6:44 pm\nКолата пак е при мен. Още като дойде и погледнах таблото и светеше лампата за проблем с климатика. Датчика закачен колкото да се каже че буксата е там, колегата климатичар само я е сложил. Естествено грешката в пресостата си остава статична. Казал е на клиента че тази лампа му е за антифриза а тои даже няма датчик в казанчето. Лятото пак му светеше и клиента ми каза че климатичаря му е казал че това е проблем в климата. Явно за колегата лампата свети както му отърва . Утре ще я гледам колата и ще пиша за развитие.\nМнение от Todio » Чет Мар 03, 2011 7:46 pm\nБуксата на пресостата е 3 проводна, а пресостата е тип потенциометър. Закачи един потенциометър 4,7к с трите му проводника на мястото на пресостата и пробвай. В момента не се сещам за цвета на проводниците и кой е общия край, но мога да проверя. Нищо не може да объркаш - правиш само един делител и ако тръгне сменяш пресостата.\nМнение от galin » Съб Апр 02, 2011 9:54 pm\nза да не оставаме темата висяща ще ви кажа колата е готова. Само дето не я правих аз. Последно като беше при мене не можах да му намеря читава букса за пресостата да му я сменя оная недъгавата и така върнах колата на клиента като му казах че това е за мен проблем въпроса е че не мога да намеря в момента. Той ми каза че ще търси и когато аз или той намери ще я докара пак. Да ама не. Закара я е на друг колега и даже после звъннал на моя съдружник да му каже че колата била готова. Ние разбрахме къде е била колата защото чистим дюзи при този колега и питахме.....изгоряла му била инсталацията! Хвана ме яд че му оставяме пари от време на време и не ни каза. В един момент беше ясно че времето занимаване с тая кола няма кой да го плати реално просто ми беше интересно къде е шибания проблем но така и не разбрах. Ако дойде пак при мен за нещо друго ще погледна буксата на пресостата защото както казаха повече колеги и според мен проблема беше там.


Деси Банова бясна на Наталия Гуркова, оплака се на президента\n„Наталия Гуркова ми открадна проекта! Идеята за новото ѝ предаване изцяло копира „Истории на успеха“. Заради нея оставам без работа“, ядосвала се Деси Банова, съпруга на 4-тия президент на Република България Росен Плевнелиев.\nБлизки до нея разкриха, че бившата синоптичка била дълбоко обидена на Наталия Гуркова заради новия формат „Те са“, чиято концепция била идентична с тази на авторското предаване на Деси – „Истории на успеха“, пише таблоидът „Галерия“.\n„Това невинаги ще бъдат добре познатите лица от екрана“, обясняват от екипа на предаването, което стартира на 1 февруари и ще се излъчва всеки петък в YouTube и Facebook.\npreviousСъпругът на Виктория: Северин е бил дрогиран\nnextТрагедията е огромна: Шампион на България загина в адска катастрофа в София (Снимки)


Amazon планира строеж на още една своя централа в Северна Америка\nAmazon планира строеж на още една своя централа...\n07 Сеп 2017, 17:44 1856\nГигантът в онлайн търговията Amazon ще отвори още една централа в Северна Америка. Проектът ще бъде на стойност над 5 млрд. долара, съобщава Reuters.\nФирмата все още не се е спряла на локация, но очаква новото седалище да включва до 50 хил. високоплатени работни места.\nAmazon обяви, че очаква предложения от местни и щатски лидери за новото си място.\nТвърди се, че Apple е похарчила около 5 млрд. долара за своята централа с формата на космически кораб, която се намира в Купертино, Калифорния.\nAmazon твърди, че в идеалния случай новата ѝ сграда ще се намира в близост до град с над 1 млн. души и такъв, който ще може да привлича и задържа технологични таланти.\nНастоящата централа се намира в Сиатъл и е разположена в 33 сгради, като там работят повече от 40 000 души.


Предстои обсъждане на Териториалния план за справедлив преход за Стара Загора - stznews.bg\nБългария трябва да поеме конкретен ангажимент, кога ще спре да използва въглища за производство на електроенергия, за да може трите засегнати региона (Стара Загора, Кюстендил и Перник) да получат средствата по Фонда за справедлив преход. Това каза Румяна Грозева, изпълнителен директор на АРИР Стара Загора.\nЗасега ЕК отказва регионите да се увеличат с още пет и да станат осем. Съвсем наскоро излезе с решение, че предоставената аргумента\nция не е достатъчна. Гърция вече пое ангажимент да спре да използва въглища за производство на електроенергия през 2028 г. и преди месец затвори най-голямата си топлоелектрическа централа. Румъния каза 2032 г. и един от най-големите й стоманодобивни завода вече работи със зелена енергия. Индия и Китай определиха 2060 г., Германия – 2038 г. България засега мълчи. Мисля, че България е единствената държава към момента, която не е посочила никаква година, което ни поставя в много сериозен риск.\nТериториалните планове за справедлив преход са документите, които трябва да се подготвят, за да може България да усвоява средствата от Фонда за справедлив преход, уточни Румяна Грозева.\nНай-важното в момента е трите области да си подготвят териториалните планове. Това е процес, който вече тече от средата на декември миналата година. До края на ноември те трябва да бъдат съгласувани с Министерство на енергетиката, което е бенефициентът, и след това да бъдат одобрени от ЕК. Регионите в Полша, Германия, Чехия, Румъния се движат с малка преднина в подготовката на плановете си, но са много по-наясно какво искат да се случи. Доколкото знам от консултантската компания, която работи за България, Стара Загора се справя изключително добре като активност, като предложения, като виждания как трябва да се развива областта, така че аз в това отношение съм оптимист.\nНа този етап е готов анализът, на който да стъпят мерките и проектите в Териториалния план. Когато той бъде сглобен, ще бъде направено по-широко обществено обсъждане.\nАз поемам ангажимента да го направим по-достъпно, с една по-широка кампания, организирана от информационния център Европа директно, за да може хората, които имат какво да кажат, да го кажат.\nВ подготовката на плановете са включени всички работодателски организации, Тракийския университет, ръководствата на трите ТЕЦ-а, на Мини Марица изток, на синдикатите, припомни Румяна Грозева.\nНадяваме се да сме си научили уроците като избиратели и да мислим, когато гласуваме на предстоящите избори. Чухме много екзотични неща в предишната предизборна кампания – нищо конструктивно по отношение на Зелената сделка. Знаейки колко е важно за региона някои политически партии и коалиции си позволиха, на границата на безотговорността, да изпращат послания, които много добре знаят, че няма как да се случат. Сега чуваме още от същото, затова избирателите от Стара Загора трябва да помислят. Никой не е казал, че това което предстои да се случи ще стане от днес за утре – има хоризонт 10 – 15 години най-малко, в който тези промени трябва да започнат да се случват.


Принц Чарлз изрита принцеса Ан от кралското семейство в искането на Камила Паркър Боулс, на доклад - Клюкарник - Новини\nКамила Паркър Боулс има репутацията в таблоидите като амбициозен гръм, който ще използва принц Чарлз, за да получи власт. Един доклад тази седмица твърди, че тя ще изгони принцеса Ан от семейството като начин за укрепване на още по-голям контрол над британската монархия. Това отдалечено точно ли е? Клюкарникът смята, че можете да познаете, но ние го разгледахме все едно.\nКамила Паркър Боулс има репутацията в таблоидите като амбициозен гръм и трясък, който ще използва Принц Чарлз за да придобие власт. Един доклад тази седмица твърди, че тя ще рита Принцеса Ан извън семейството като начин за укрепване на още по-голям контрол над британската монархия. Това отдалечено точно ли е? Клюкарник ченге мисли, че можете да познаете, но ние го разгледахме все едно.\n‘Чарлз чисти сестра от кралското семейство’\nСпоред Глобус , „Принц Чарлз планира да обуе сестра си“ от вътрешния кръг на кралското семейство, точно както направи с принц Андрю. Таблоидът казва, че „кралското семейство ще еволюира с Чарлз, идващ на трона“, а вътрешният кръг „ще бъдат Чарлз и Камила, а след това Уилям и Кейт и техните деца и евентуални съпрузи“, оставяйки принцеса Ан навън с Принц Андрей.\nПодстригването на кралското семейство е „заради амбициозната Камила ..., която изпълни безмилостен, мръсен план да бъде кралица в продължение на десетилетия“. Таблоидът казва, че тя „е водила кампания с пронизващи удари срещу Уилям и съпругата му Кейт, които тя е видяла като съперница“ за трона. „The кралицата скоро ще умре ', Казва таблоидът,' и [Камила ще бъде] на трона ', а Боулс отказва да сподели прожекторите с никого. Статията завършва с думите: „Още една жертва, Ан, не би трябвало да представлява проблем за Камила.“\nНе можете наистина да изгоните някого от семейството, нито този таблоид може да знае кой ще бъде във вътрешен кръг, когато кръгът тепърва ще се формира. Тази история изброява принц Андрю като човек, който „вече е изритан до бордюра“, но той все още присъства на дъщеря си Сватба на принцеса Беатрис , и е все още осми на опашката за трона . Макар и да екзекутира някой като кралица Елизабет I на сестра й Мери, шотландска кралица, всъщност не е възможно да изгоним крал по кръв от семейството.\nТаблоидът се държи така, сякаш Боулс е кръвожадна фигура на лейди Макбет, но това не е така. Тя не е причината, поради която принц Андрю е аут, това е ситуация, която той сам прави. Няма кампания за борба с ножовете срещу Cambridge’s и Bowles няма да бъде обявен за кралица така или иначе. Тази история е изградена върху множество фалшиви дребни твърдения.\nКак принцеса Ан е заплаха?\nТова е малко повече от хитово парче на Bowles с малко логика или причина. Не е ясно защо принцеса Ан на първо място би представлявала каквато и да е заплаха за Боулс, тъй като тя не я изпреварва по заглавия или позиция. Като изключим излизащи със същия мъж през 70-те няма истински източник на напрежение между тях. Този таблоид просто иска да вкара Боулс в конфликт с възможно най-много жени, така че тази история не трябва да се приема на сериозно. Струва си да се спомене също, че принц Едуард не е никъде в тази история. Дали той ще претърпи същата предполагаема съдба като неговите братя и сестри? Защо не го изгонят? Защото никой не е и лицето на принц Едуард, прикрепено към фалшиви истории, не продава хартии.\nДруги развратни истории за Боулс\nТази история идва от същия таблоид, който веднъж каза, че е имал Боулс физически нападна кралица Елизабет II в пиянска ярост, която беше пълна свинщина. То твърди Принц Чарлз умираше и изрязване на Боулс от волята му, но той изобщо не умираше. Наскоро Клюкарник ченге пропадна история за съществуването на Боулс понижен от кралицата , но за пореден път доказахме, че всъщност не е възможно.\nТози таблоид изобщо няма представа за живота на Боулс или за кралското семейство. Това просто създаде конфликт за продажба на списания. Вътрешният кръг на кралското семейство при режима на принц Чарлз няма да бъде решен, докато той действително не бъде коронован, а всичко дотогава е строга спекулация.\nнаправи ли Гуен Стефани бебето си\nГуен Стефани не може да продаде билети за резиденцията в Лас Вегас?\nМарио Лопес разкрива, че веднъж е правил секс на популярно пътуване в Дисниленд\nе шоуто Джеси приключи\nкъде е Джес от скалата на любовта сега


Какви са предимствата на rss новините? – Моят ком\nПубликувано на 27.05.2018 09.05.2018 от moiat.com\nАко и вие обичате да сте информирани за всичко, което се случва около вас, в страната и по света – лесно може да получите оптимални резултати откъм получаването на новини, така че да сте в крак с всички новости.\nИ тук на дневен ред биват т.нар. rss новини, които могат да ви помогнат доста в това начинание. Какви са предимствата да се възползвате от тях и към кой сайт да се ориентирате за тяхното получаване – предстои да ви разкажем в днешната ни публикация.\nRSS абревиатурата идва от Really Simple Syndication. Това е бива уеб емисия, която позволява на потребителите да получават новини в реално време. Накратко чрез rss новините се създава удачна възможност да си спестите търсенето им из новинарските сайтове, като вместо това получавате всичко под формата на известия, които дори могат да се запаметяват във вашето устройство. От казаното дотук сами се досещате, че тази опция е изключително полезна, предоставяйки ви пълна информираност за нещата, които ви вълнуват. И тъй като много често се получава така да попадате на статии за неща, които не ви касаят или не са ви интересни – с rss новините на rss-novini уеб сайта може да си спестите цялото усилие.\nrss-novini.net е уеб пространство, което събира ежедневно всички новини от някои от най-добрите онлайн български информационни сайтове и ги представя на своите потребители, разделени по категории. В този ред на мисли – абонирайки се за rss фийда на този сайт ще може да достигате не само до селектирано количество новини, а и до най-актуалните у нас, разгледани под различен ъгъл от различни източници. А както е известно – единственият начин да бъдете надалеч от манипулацията бива информираността.\nНе пропускайте да научите повече по темата за rss емисиите, както и как да се абонирате за rss новините от rss-novini.net още сега с няколко клика.\nКатегорииИнтернет Етикетиrss, rss новини\nПредишна публикацияПредишни Струва ли си да си набавим спирулина, ако планираме детокс диета?\nСледваща публикацияСледваща Ремонт на апартамент – как да го осъществите по-лесно?